**Sociālās iekļaušanas politikas koordinācijas komitejas sēdes**

PROTOKOLS Nr**.** 4

**2020.gada 9.decembris**

**plkst. 13.00**

Labklājības ministrijā, Skolas ielā 28

(Zoom platforma Meeting ID: 833 0651 5956 Password: 826066)

**Sēdē piedalās:**

|  |
| --- |
| **Sociālās iekļaušanas politikas koordinācijas komitejas vadītājs** |
| Ingus Alliks | Labklājības ministrijas (turpmāk – LM) valsts sekretārs |
| **Sociālās iekļaušanas politikas koordinācijas komitejas vadītāja vietniece** |
| Elīna Celmiņa  | LM Sociālās iekļaušanas politikas departamenta direktore |
| **Sociālās iekļaušanas politikas koordinācijas komitejas locekļi** **vai to aizvietotāji** |
| Gatis Bērziņš |  Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents |
| Madara Brīvere | Ekonomikas ministrijas Mājokļu politikas departamenta vecākā referente |
| Inga Lukjanoviča | Satiksmes ministrijas Autosatiksmes departamenta Autotransporta nodaļas vecākā referente |
| Līva Matuzele | Biedrības „Centrs MARTA” politikas koordinatore |
| Dzintra Mergupe-Kutraite | Izglītības un zinātnes ministrijas (turpmāk – IZM) Izglītības departamenta eksperte |
| Sandra Miķelsone | Kurzemes plānošanas reģions, projekta “Kurzeme Visiem” vadītāja |
| Ludis Neiders  | Ekonomikas ministrijas Analītikas dienesta ekonomists |
| Deniss Kretalovs | Kultūras ministrijas Sabiedrības integrācijas departamenta vecākais referents |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Agnese Pabērza - Draudiņa | Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas vecākā eksperte |
| Ina Miķelsone | Vidzemes plānošanas reģiona projekta "Vidzeme iekļauj" vadītāja |
| Ainars Nābels-Šneiders | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vecākais referents |
| Iveta Neimane | Latvijas Cilvēku ar īpašām vajadzībām sadarbības organizācija „Sustento” valdes locekle |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Egils Rutkovskis | Biedrības “EAPN- Latvia” pārstāvis |
| Sandra Segliņa | Tieslietu ministrijas Stratēģijas departamenta vecākā referente |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja |
| Laine Zālīte  | Vidzemes plānošanas reģiona sociālo pakalpojumu eksperte |
| Oskars Zuģickis | Latgales pārstāvniecība Rīgā Juridiskās un lietvedības nodaļas Sabiedrisko attiecību speciālists |
| Jūlija Žavoronkova  | Valsts policijas Galvenās kārtības policijas pārvaldesKoordinācijas un kontroles pārvaldes Dienestu koordinācijas biroja vecākā inspektore |

**Sēdē nepiedalās:**

|  |  |
| --- | --- |
| Egils Baldzēns | Latvijas Brīvo arodbiedrību savienības priekšsēdētājs |
| Aija Barča | Latvijas Pensionāru savienības priekšsēdētāja |
| Maruta Bubene | Rīgas domes Labklājības departamenta Rīgas patversmes vecākā sociālā darbiniece |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja |
| Liene Skuja | Veselības ministrijas (turpmāk – VM) Integrētas veselības aprūpes nodaļas vecākā eksperte |
| Svetlana Patmalniece | Vides aizsardzības un reģionālās attīstības ministrijas Pašvaldību departamenta Pašvaldību pārraudzības nodaļas juriste |
| Viktors Veretjanovs | Centrālā statistikas pārvaldes Sociālās statistikas departamenta Ienākumu un dzīves apstākļu statistikas daļas vadītājs |
| Vaira Vucāne | Latvijas Bērnu fonda Viceprezidente |

**Citi sēdes dalībnieki:**

|  |  |
| --- | --- |
| Indira Balcere | VM Integrētās veselības aprūpes nodaļas vecākā eksperte |
| Andris Burtnieks | Biedrības “EAPN- Latvia” pārstāvis |
| Diāna Jakaite  | LM Sociālās politikas plānošanas un attīstības departamenta direktore |
| Modra Jansone | IZM Izglītības departamenta vecākā eksperte |
| Agnese Lasmane | VM Politikas koordinācijas nodaļas vecākā referente |
| Marika Petroviča | VM Integrētās veselības aprūpes nodaļas vadītāja |
| Rita Strode | LM Sociālās iekļaušanas politikas departamenta projekta vadītāja |

**Sēdi protokolē:**

Evija Kūla LMSociālās iekļaušanas politikas departamenta vecākā eksperte

**Sociālās iekļaušanas politikas koordinācijas komitejas (turpmāk – SIPKK) 09.12.2020. sēdes darba kārtība:**

1. Darba kārtības apstiprināšana.
2. Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti) – progresa ziņojums.
3. Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām.
4. Sociālās aizsardzības un darba tirgus politikas pamatnostādnes 2021. – 2027. gadam”.
5. Informācija par atbalsta pasākumiem sociālajā jomā ārkārtējas situācijas laikā.
6. Citi jautājumi.
7. **SIPKK sēdes atklāšana un darba kārtības apstiprināšana.**

 **(I.Alliks)**

**I.Alliks** atklāj pēdējo šī gada SIPKK sēdi.

**2. Jaunas metodoloģijas izstrāde iztikas minimuma patēriņa preču un pakalpojumu groza noteikšanai un tās aprobācija (izmēģinājumprojekti) – progresa ziņojums.**

**(R.Strode)**

**R.Strode** informē,kanākamajā iztikas minimuma groza izstrādes posmā bija plānota iedzīvotāju klātienes anketēšana, taču sakarā ar COVID šis pētījuma posms bija jāaptur, jo iedzīvotāji nepiekrita klātienes anketēšanai, baidoties par savu veselību. Tāpēc šobrīd šī aktivitāte nav īstenojama, ņemot vērā, ka anketa ir vairāk nekā 30 lappušu gara un kontakts ir ilgāks par 15 minūtēm. Bijām izskatījuši arī alternatīvus variantus, neveicot klātienes intervijas, proti, telefonintervijas, tomēr mūsu metodoloģijai šis variants nav piemērots, jo intervijas laikā tiek iedotas rokās vizuālās kartītes, kur atspoguļots, kas ietilpst konkrētajā izdevumu kategorijā, un telefoniski saukt zem katras kategorijas vismaz 10 preču pozīcijas var būt ļoti apgrūtinoši intervējamā uztverei. R.Strode akcentē, ka jau anketas pilotēšanas laikā saskārāmies ar gadījumiem, kad, intervējot respondentus dzīvesvietās, cilvēkiem šī anketa šķita pārāk gara, kā rezultātā vairāki atbildētāji pārtrauca interviju, pamatojoties uz pārāk lielo detalizācijas pakāpi un intervijas ilgumu. Tāpēc tika nolemts pārtraukt šī darba izpildi, līdz situācija saistībā ar COVID uzlabosies. Tādējādi pagarinās arī iztikas minimuma groza gala nodevuma termiņš. Ja tiek pieņemts, ka situācija uzlabosies un iedzīvotāju intervēšana var tikt atsākta 2021.gada janvārī, tad iztikas minimuma groza izstrāde tiks pabeigta 2021.gada jūnija beigās. Šobrīd ar pētniekiem tiek strādāts pie mājsaimniecību budžeta datu analīzes, kā arī iespējamās cenas turpmākai groza periodiskai aprēķināšanai noteikšanas.

**I.Alliks** pateicas par sniegto informāciju un aicina uzdot jautājumus. Jautājumu nav.

*Nolemj: sniegto informāciju pieņemt zināšanai.*

1. **Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām.**

**(M.Jansone)**

D.Strautkalne, I.Alliks

**M.Jansone** sniedz prezentāciju (skat. 1.pielikumu) par to, kāda šobrīd ir situācija ar bērnu ar speciālām vajadzībām uzņemšanu vispārējās izglītības iestādēs.

**D.Strautkalne** jautā par tālākām darbībām attiecībā uz skolu pārveidošanu un atbalsta personāla nodrošināšanu, proti, vai atbalsta personāls būs pietiekams. Akcentē arī pedagogu zināšanu trūkumu par darbu ar bērniem ar speciālām vajadzībām.

**M.Jansone** atbild, ka šobrīd IZM strādā pie pilnveidota pedagoga darba samaksas modeļa vispārējās izglītības iestādēm, ņemot vērā Lietuvas pieredzi, un tiek plānots, ka finansējums atbalsta personālam (logopēds un psihologs) turpmāk tiks nodots pašvaldībai. Šobrīd finansējums tiek novirzīts skolai. Ņemot vērā, ka Latvijā ir mazas skolas (mazākajā skolā ir 11 bērni), tādēļ šādām skolām finansējums nav liels un laukos atrast psihologu vai logopēdu katrā konkrētā skolā ir sarežģīti. Ir plānots iespēju robežās palielināt finansējumu, to novirzot pašvaldībām, lai pašvaldības, piesaistot nepieciešamos speciālistus, koordinētu viņu darbību un piesaisti skolām. Tāpat tiek plānots palielināt finansējumu (koeficientu) bērniem ar speciālām vajadzībām konkrētās skolās un šo finansējumu izlietot pedagogu palīgu, speciālo pedagogu darba samaksai, lai šos speciālistus skolai varētu piesaistīt, ņemot vērā, ka ir skolas (gan mazās, gan lielās), kurās strādā pedagogi ar nelielu slodzi, un viņiem, apgūstot speciālu kursu, būtu iespēja turpināt strādāt vai papildus strādāt par pedagogu palīgiem vai speciāliem pedagogiem. Attiecībā uz pedagogu izglītību jāuzsver, ka pēdējo piecu līdz septiņu gadu laikā ir investēti ļoti daudz līdzekļi pedagogu izglītībā par bērniem ar speciālām vajadzībām. Ja pedagogi pauž viedokli, ka pēc kursu apgūšanas viņiem trūkst praktisko iemaņu darbā ar bērniem ar speciālajām vajadzībām, tad ir jāpārskata šo kursu saturs.

**IAlliks** pateicas par sniegto prezentāciju un secina, ka 10 gadu laikā ir paveikts daudz gan attiecībā uz izpratni no sabiedrības puses, gan arī saistībā ar publiskās pārvaldes darbu šajā jautājumā. I.Alliks jautā, vai gadījumā, ja nav lincencēta speciālas izglītības programma, piemēram, bērniem ar fiziskās attīstības traucējumiem, bet novadā skola ir viena, tad bērnam, kurš šo skolu apmeklē, nauda seko uz šo skolu?

**M.Jansone** atbild, ka papildu koeficienti un attiecīgi finansējums ir attiecināms uz tām skolām, kuras šo speciālo izglītības programmu ir licencējušas. Bet finansējums ir arī tad, ja skola nav licencējusi programmu, bet tajā mācās bērns ar kādu no traucējumu veidiem. Tomēr attiecībā uz bērniem ar kustību traucējumiem uzsver pašvaldības atbildību un lomu, jo ēku pielāgošana ir pašvaldības kā izglītības iestādes dibinātāja atbildība, lai nodrošinātu šo bērnu piekļuvi izglītībai.

*Nolemj: sniegto informāciju pieņemt zināšanai.*

1. **Sociālās aizsardzības un darba tirgus politikas pamatnostādnes**

**2021. – 2027. gadam.**

**(I.Alliks)**

­­­­­­­­­­P.Leiškalns, L.Zālīte, D.Jakaite

**I.Alliks** sniedz prezentāciju (skat. 2.pielikumu) par LM un Tieslietu ministrijas izstrādāto pamatnostādņu projektu, kura mērķis ir sekmēt iedzīvotāju sociālo iekļaušanu, mazinot ienākumu nevienlīdzību un nabadzību, attīstot pieejamu un individuālajām vajadzībām atbilstošu sociālo pakalpojumu un juridiskā atbalsta sistēmu, kā arī veicinot augstu nodarbinātības līmeni kvalitatīvā darba vidē.

Pēc prezentācijas I.Alliks aicina uzdot jautājumus vai sniegt komentārus.

**P.Leiškalns** saistībā par nabadzības riskiem uzsver, ka tie netiek ierobežoti, jo nav precīzi orientēti uz mājsaimniecības kopumu, savukārt labāki nosacījumi ir tām mājsaimniecībām, kuru apgādībā nav esošas personas. Pamatnostādnēs trūkst informācijas par mērķētu sociālo pietiekamību katram mājsaimniecību ienākumu līmenim. Savukārt attiecībā uz nabadzības risku pensijas vecuma cilvēkiem P.Leiškalns pauž viedokli, ka nabadzības riska aprēķins ir balstīts uz Ekonomiskās sadarbības un attīstības organizācijas jeb OECD nabadzības riska aprēķina metodoloģiju, kura tika radīta Rietumeiropas valstīm, tāpēc tas nav atbilstošs Latvijas mājsaimniecību izdevumu procentuālajam sadalījumam.

**I.Alliks** komentē, ka daļēji P.Leiškalna paustajam viedoklim var piekrist, taču minētie jautājumi būs jāvērtē kopā ar nodokļu politikas pamatnostādnēm un, iespējams, vēl dažām citām pamatnostādnēm, lai valsts kopējais stratēģiskais virziens būtu noteikts vienā virzienā. Vienlaicīgi I.Alliks pauž bažas, vai minētos jautājumus var atrisināt tikai ar sociālās aizsardzības politikas un darba tirgus politikas instrumentiem.

**L.Zālīte** (čata opcijā) jautā, vai ir pieejams arī Bērnu, jaunatnes un ģimenes attīstības pamatnostādņu projekts?

**D.Jakaite** atbild, ka Bērnu, jaunatnes un ģimenes attīstības pamatnostādņu projekts atrodas izstrādes stadijā, tāpēc tas vēl nav pieejams. Vienlaicīgi D.Jakaite uzsver, ka LM pamatnostādnēs iekļautie pasākumi ir definēti pietiekoši plaši, taču plānos, kurus paredzēts izstrādāt pēc pamatnostādņu apstiprināšanas, pasākumi tiks definēti jau detalizētāk, tāpēc aicina SIPKK locekļus aktīvi iesaistīties noteikto pasākumu izvērtēšanā, kas dotu pienesumu un ieguldījumu arī tālāko plānu izstrādē.

**I.Alliks** papildina, ka šobrīd ir iespēja sniegt priekšlikumus, komentārus, iebildumus par pamatnostādņu projektu, tāpēc aicina visus aktīvi iesaistīties, sniedzot priekšlikumus līdz 30.12.2020.

*Nolemj: sniegto informāciju pieņemt zināšanai.*

1. **Informācija par atbalsta pasākumiem sociālajā jomā ārkārtējas situācijas laikā.**

**(E.Celmiņa)**

**­­­­­­­­­­**

**E.Celmiņa** sniedz prezentāciju (skat. 3.pielikumu) par atbalsta pasākumiem iedzīvotājiem COVID laikā.

Jautājumu par sniegto informāciju nav.

*Nolemj: sniegto informāciju pieņemt zināšanai.*

1. **Citi jautājumi.**

**(I.Alliks)**

­­­­­­­­­­E.Kūla

**I.Alliks** pateicas visiem SIPKK pārstāvjiem par dalību un novēl visiem veselību un priecīgus svētkus.

**E.Kūla** informē, ka līdz 09.12.2020. nav saņemti priekšlikumi SIPKK darba programmai 2021.gadam, tāpēc tiks izsūtīts e-pasts ar LM piedāvājumu, aicinot to attiecīgi papildināt. Tāpat E.Kūla atgādina, ka tiek veiktas izmaiņas rīkojumā par SIPKK sastāvu un ir saņemta informācija par atsevišķu SIPKK locekļu nomaiņu, tomēr nedēļas laikā tiks nosūtīts vēl viens aicinājums deleģējuma jautājumu pārskatīt un iesniegt precizējumus, ja tādi būs nepieciešami.

*Sēde beidzas plkst. 14.40.*

Pielikumā prezentācijas:

1. IZM prezentācija “Iekļaujošās izglītības attīstība” (9 slaidi).
2. LM prezentācija “Sociālās aizsardzības un darba tirgus politikas pamatnostādnes 2021. – 2027. gadam” (24 slaidi).
3. LM prezentācija “Atbalsts iedzīvotājiem sociālās drošības jomā Covid-19 pandēmijas periodā” (12 slaidi).

Komitejas vadītājs (paraksts\*) I. Alliks

Protokolēja E.Kūla

\*Dokuments ir parakstīts ar drošu elektronisko parakstu.